Blaze7451/Wiki-th-20250601 huggingface dataset:
สายลับจับบ้านเล็ก

สายลับจับบ้านเล็ก เป็นภาพยนตร์ไทยได้รับแรงบันดาลใจจากหนังสือ สะกดรอยชู้ ของ มานะ สุ่มทอง กำกับโดย คมกฤษ ตรีวิมล นำแสดงโดย ซันนี่ สุวรรณเมธานนท์ ,ภัทรศยา เครือสุวรรณศิริ , ปาณิสรา พิมพ์ปรุ และ เฉลิมพล ทิฆัมพรธีรวงศ์ ใช้เวลาถ่ายทำ 3 เดือนครึ่ง ออกฉายเมื่อวันที่ 6 กันยายน พ.ศ. 2550 ภาพยนตร์เรื่องนี้ทำรายได้รวม 70 ล้านบาท ปี 2552 ภาพยนตร์ยังมีการสร้างภาคต่อเป็นซีรีส์ทางโทรทัศน์แนวซิตคอม ในชื่อ สายลับเดอะซีรีส์ กับ 24 คดีสุดห้ามใจ และปี 2556 ภาพยนตร์ยังมีการสร้างภาคต่อเป็นหนังสั้น ออกฉายทางช่องวัน ในชื่อ แจ็ค เดอะ สายลับ

**เรื่องย่อ**
จ๊อก (ซันนี่ สุวรรณเมธานนท์) ที่กำลังร้อนเงินเนื่องจากไปกู้เงินเพื่อเปิดร้านหมูกระทะพลังแสงอาทิตย์ แต่ก็ปิดตัวไป โดนแก๊งทหารนอกราชการตามทวงหนี้ จึงต้องผันตัวเองมาเป็นนักสืบชู้ โดยมีไอ้แจ๊ค (เฉลิมพล ทิฆัมพรธีรวงศ์) เด็กร้านซ่อมมอเตอร์ไซค์ที่เข้าใจว่าจ๊อกเป็นนักสืบชื่อดัง กับ ฤทัย (ปาณิสรา พิมพ์ปรุ) เจ๊ร้านคาราโอเกะ มาช่วยเหลือ และเมื่อมีคดี จากคุณนายอรัญญา(จิ๊บ-จารุภัส) ผู้ว่าจ้างรายใหม่เสนอเงินก้อนโตให้จ๊อกตามจับพฤติกรรมของ สารวัตรวศิน (ประกาศิต โบสุวรรณ) สามีที่ไปติดพัน พริตตี้สาวชื่อ น้องน้ำปั่น (ภัทรศยา เครือสุวรรณศิริ) ซึ่งน้องน้ำปั่น ก็ดันแอบมีกิ๊กเป็นเสี่ยอดิสรณ์ (สุเมธ องอาจ) เสี่ยเต็นท์รถรายใหญ่อยู่อีกคน 
เมื่อคุณหญิงสุวิมล (ท็อป-ดารณีนุช) ภรรยาไฮซ้อของเสี่ยอดิสรณ์จ้าง สุทิน (นิมิต ลักษมีพงศ์) นักสืบเพื่อแบล็กเมล์น้ำปั่นอีกต่อหนึ่ง จ๊อกตัดสินใจยื่นมือเข้าช่วยเหลือ

**นักแสดงนำ**
ซันนี่ สุวรรณเมธานนท์ รับบท จ๊อก
*ภัทรศยา เครือสุวรรณศิริ รับบท น้ำปั่น
*ปาณิสรา พิมพ์ปรุ รับบท ฤทัย
*เฉลิมพล ทิฆัมพรธีรวงศ์ รับบท ไอ้แจ๊ค

**นักแสดงสมทบ**
นิมิตร ลักษมีพงศ์ รับบท สุทิน
*อดิสรณ์ ตรีสิริเกษม รับบท สมศักดิ์
*ต่อพงศ์ กุลอ่อน รับบท แก้ม
*ธรรมรัตน์ สุเมธศุภโชค รับบท ตี้
*สุเมธ องอาจ รับบท เสี่ยอดิสรณ์
*ดารณีนุช โพธิ์ปิติ รับบท คุณหญิงสุวิมล
*จารุภัส ปัทมะศิริ รับบท คุณนายเสาวภา
*ประกาศิต โบสุวรรณ รับบท สารวัตรวศิน
*ฉันทวิชช์ ธนะเสวี รับบท คนส่งพิซซ่า
*รุ้งลาวัลย์ โทนะหงษา รับบท คนทำความสะอาดคอนโดของน้ำปั่น
*ศิรพันธ์ วัฒนจินดา รับบท ลูกค้าร้านเกี๊ยว 1
*มณีรัตน์ คำอ้วน รับบท ลูกค้าร้านเกี๊ยว 2
*ปิยะกานต์ บุตรประเสริฐ รับบท พนักงานนวด
*ชญาภา เลิศพิมลชัย รับบท พนักงานสปา 1
*ปวีณ์นุช แพ่งนคร รับบท พนักงานสปา 2
*เฉลิมชัย จั่นโต รับบท ลูกค้าร้านทีวี 
*ศิวพร พันธรักษ์ รับบท เมียหลวงละครทีวี
*จารุณี บุญเสก รับบท คนใช้บ้านสารวัตรวศิน
*ธนาบดินทร์ ยงสืบชาติ รับบท เถ้าแก่ร้านบะหมี่
*นนตรา คุ้มวงศ์ รับบท พิธีกรรายการทีวี
*ธิดาวรรณ หงษ์ชูเกียรติ รับบท ทีมงานรายการทีวี 1
*ไกรเลิศ โอสถรูป รับบท ทีมงานรายการทีวี 2
*ภาคย์ กิจจำเนียร รับบท ทีมงานรายการทีวี 3
*บรรจง ปิสัญธนะกูล รับบท หมาเจมส์ บอนด์ (ให้เสียง)

**เพลงประกอบภาพยนตร์**
ไม่รู้จักฉัน ไม่รู้จักเธอ - ดา เอ็นโดรฟิน และป๊อบ ปองกูล
*คนของเธอ - ซันนี่ สุวรรณเมธานนท์

**อ้างอิง == 

**แหล่งข้อมูลอื่น**
 title=สายลับจับบ้านเล็ก (2007)
หมวดหมู่:ภาพยนตร์ไทยที่ออกฉายในปี พ.ศ. 2550
หมวดหมู่:365 ฟิล์ม
หมวดหมู่:ภาพยนตร์โดยจีทีเอช
หมวดหมู่:ภาพยนตร์ที่กำกับโดย คมกฤษ ตรีวิมล
หมวดหมู่:ตัวละครที่เป็นสายลับชาวไทย
หมวดหมู่:ตัวละครที่เป็นสายลับและจารชน
หอประชุมนักบวช

ไฟล์:Lincoln cathedral chapterhouse.JPG|thumb|right|220px|หอประชุมนักบวชที่มหาวิหารลิงคอล์น ที่อังกฤษ แสดงให้เห็นค้ำยันแบบปีกรอบตัวอาคาร
ไฟล์:Canterbury - Glasfenster im Kapitelsaal der Kathedrale von Canterbury.jpg|220px|thumb|หอประชุมนักบวชที่มหาวิหารแคนเทอร์เบอรี ที่อังกฤษ
หอประชุมนักบวช (Chapter House) คือสิ่งก่อสร้างหรือห้องที่ติดกับอาสนวิหารหรือโบสถ์หรืออาราม ซึ่งใช้เป็นที่ประชุมของนักบวช
ถ้าหอประชุมนักบวชเป็นส่วนหนึ่งของอารามก็มักจะตั้งอยู่ทางตะวันออกของระเบียงฉันนบถ จะเป็นห้องโล่งใหญ่เพื่อให้พอเพียงกับนักพรตที่จำวัดอยู่ในอารามและมักจะตกแต่งอย่างสวยงาม ถ้าเป็นหอประชุมนักบวชเป็นสถาปัตยกรรมโรมาเนสก์หรือสถาปัตยกรรมกอทิกทางเข้ามักจะเป็น façade เล็กและบนซุ้มโค้งเหนือประตูก็จะมีการตกแต่ง
นักพรตในอารามจะประชุมในหอเพื่ออ่านหนังสือศาสนาที่เป็นบท หรือ “Chapter” ฉะนั้นหอประชุมนักบวชในภาษาอังกฤษจึงเรียกว่า  “Chapter House” นอกจากอ่านหนังสือศาสนาแล้วก็ยังใช้เป็นที่ประชุมเรื่องต่าง ๆ ที่เกี่ยวกับกิจการของอาราม
การประชุมมักทำกันตอนเช้าหลังจากพิธีมิสซา นักพรตจะนั่งเรียงติดผนังตามลำดับความสำคัญ เมื่อประชุมเสร็จก็จะสารภาพบาปต่อหน้าที่ประชุม หรือกล่าวประณามผู้ที่ทำผิดโดยไม่กล่าวนาม
ระเบียงฉันนบถด้านที่จะสร้างหอประชุมนักบวชจะเป็นด้านที่สร้างก่อนและจะสร้างไม่นานหลังจากที่สร้างโครงสร้างของโบสถ์
ถ้าเป็นหอประชุมนักบวชของมหาวิหาร เคลอจีของมหาวิหารก็จะประชุมกันที่นี่ถ้าเป็นหอประชุมนักบวชของโบสถ์ ดีน Prebendries และนักพรตก็จะประชุมกันที่นี่

**ตัวอย่างโบสถ์ที่มีหอประชุมนักบวช**
 มหาวิหารซันตาโกรเช ฟลอเรนซ์- มหาวิหารเอ็กซีเตอร์ อังกฤษ- มหาวิหารกลอสเตอร์ อังกฤษ- มหาวิหารซอลสบรี อังกฤษ- มหาวิหารเว็ลส์ อังกฤษ- มหาวิหารลิงคอล์น อังกฤษ- มหาวิหารเซาท์เวลล์ อังกฤษ- มหาวิหารยอร์ก อังกฤษ

**อ้างอิง**

**ข้อมูลเพิ่มเติม **
 แผนผังมหาวิหาร- * สถาปัตยกรรมมหาวิหารในยุโรปตะวันตก- สถาปัตยกรรมโรมาเนสก์- สถาปัตยกรรมกอทิก

**สมุดภาพ**
ภาพ:WellsCathPlanDehio.jpg|ผังแสดงที่ตั้งของหอประชุมแปดเหลี่ยมที่มหาวิหารเวลส์
ภาพ:Dryburgh Abbey - Chapter House entrance.jpg|ประตูเข้าหอประชุมที่อารามดรายเบอเรอ (Dryburgh Abbey)  สกอตแลนด์
ภาพ:Lincoln cathedral 15 Chapterhouse vault.jpg|เสากลางหอประชุมที่มหาวิหารลิงคอล์น
ภาพ:York Minister Chapter House Roof.jpg|เพดานหอประชุมของมหาวิหารยอร์ก
ภาพ:York Minster Chapter House overview.jpg|หน้าต่างประดับกระจกสีของหอประชุมของมหาวิหารยอร์ก
หมวดหมู่:สถาปัตยกรรมอาสนวิหาร
หมวดหมู่:ชีวิตอารามวาสี
หมวดหมู่:สถาปัตยกรรมตะวันตก
หมวดหมู่:สถาปัตยกรรมคริสต์ศาสนสถาน
ศาสนาคริสต์ยุคแรก

ศาสนาคริสต์ยุคแรก (Early Christianity) หมายถึงศาสนาคริสต์ช่วงก่อนการสังคายนาที่ไนเชียครั้งที่หนึ่ง (ค.ศ. 325) แบ่งออกได้เป็นสองยุคย่อย คือ สมัยอัครทูตและสมัยก่อนไนเซีย
ตามที่ระบุในบทแรกของหนังสือกิจการของอัครทูต คริสต์ศาสนิกชนยุคแรกเป็นชาวยิวทั้งหมด ไม่ว่าโดยกำเนิดหรือมาเข้ารีตภายหลัง จึงเรียกกลุ่มนี้ว่าคริสต์ศาสนิกชนชาวยิว การประกาศข่าวดีในสมัยนั้นเป็นแบบมุขปาฐะและใช้ภาษาแอราเมอิก หนังสือ "กิจการของอัครทูต" และ "จดหมายของนักบุญเปาโลถึงชาวกาลาเทีย" ระบุว่าในสมัยนั้นกรุงเยรูซาเลมเป็นศูนย์กลางของคริสตชน โดยมีซีโมนเปโตร ยากอบผู้ชอบธรรม และยอห์นอัครทูต เป็นผู้ปกครองชุมชนร่วมกัน ต่อมาเปาโลซึ่งเคยเป็นปฏิปักษ์กับคริสตชนได้กลับใจมารับเชื่อ และประกาศตนเป็น "อัครทูตมายังพวกต่างชาติ" และมีอิทธิพลอย่างมากต่อคริสตชนยิ่งกว่าผู้ปกครองท่านอื่น ๆ ที่ร่วมกันเขียนพันธสัญญาใหม่ ในช่วงปลายคริสต์ศตวรรษที่ 1 ศาสนาคริสต์ก็เริ่มแยกตัวออกมาจากศาสนายูดาห์อย่างชัดเจน อย่างไรก็ตามคริสตชนยังคงยอมรับคัมภีร์ทานัคของศาสนายูดาห์เป็นพระคัมภีร์ศักดิ์สิทธิ์ในภาคพันธสัญญาเดิม
ในช่วงที่พันธสัญญาใหม่เพิ่งเข้าสารบบคัมภีร์ไบเบิล พระวรสารในสารบบ บทจดหมายของเปาโล และบทจดหมายของผู้ปกครองท่านอื่น ๆ เป็นที่ยอมรับมากและใช้อ่านในระหว่างการนมัสการพระเจ้าที่โบสถ์ ในคริสตจักร จดหมายของเปาโลมีอิทธิพลมากยิ่งกว่าธรรมบัญญัติของโมเสส ถึงขนาดเป็นรากฐานของเทววิทยาศาสนาคริสต์ในเวลาต่อมา อย่างไรก็ตามธรรมบัญญัติที่สำคัญ เช่น บัญญัติ 10 ประการ บัญญัติเอก คริสตนยุคแรกมีรายละเอียดความเชื่อและการปฏิบัติหลากหลายมาก ที่ถูกคริสตชนสมัยหลังกล่าวหาว่าเป็นพวกนอกรีตก็มี

**อ้างอิง**
หมวดหมู่:ประวัติศาสตร์ศาสนาคริสต์
พจนานุกรมคำใหม่

หน้าปกพจนานุกรมคำใหม่ เล่ม 1 ฉบับราชบัณฑิตยสถาน
พจนานุกรมคำใหม่ เป็นพจนานุกรมภาษาไทยที่ราชบัณฑิตยสถานเรียบเรียงขึ้น มีเนื้อหารวบรวมและให้นิยามคำไทยต่าง ๆ ที่ไม่ปรากฏในพจนานุกรม ฉบับราชบัณฑิตยสถาน (พ.ศ. 2542)โดยมักเป็นคำตลาด เช่น ศัพท์วัยรุ่นและสแลง ตลอดจนคำที่มีความหมายต่างจากในพจนานุกรมดังกล่าวด้วย
ราชบัณฑิตยสถานตั้งคณะกรรมการจัดทำพจนานุกรมนี้เป็นครั้งแรกเมื่อวันที่ 22 มิถุนายน 2548 มีเป้าหมายจะเผยแพร่พจนานุกรมคำใหม่ทุก ๆ สองปี ฉบับแรกสุดประกอบด้วยคำที่เกิดขึ้นใหม่ในช่วงปี 2542-2550 ประมาณหนึ่งพันคำ เผยแพร่เมื่อเดือนธันวาคม พ.ศ. 2550 จำนวนหนึ่งหมื่นเล่ม ส่วนหนึ่งแจกให้สถานศึกษาเปล่า
คำใหม่ที่ราชบัณฑิตยสถานเผยแพร่แล้ว มีดังนี้เป็นต้น กิ๊ก, เกมโชว์, เด็กแว้น, นังกอ, เก็บดอกไม้, อริยะขัดขืน, แอ๊บแบ๊ว  ฯลฯ

**ขอบเขตการเก็บคำใหม่ตามลักษณะต่าง ๆ  สิบกลุ่ม**
# คำที่เกิดขึ้นใหม่ เช่น เนติบริกร, เคลียร์พื้นที่, เคลียร์หนี้, เคลียร์ปัญหา, ไข้หวัดนก, อัลไซเมอร์ 
# คำที่มีอยู่แล้วแต่มีการใช้ความหมายใหม่ เช่น งาบ, จอด, จิก, เด้ง, แห้ว, กลับลำ, จัดฉาก, โค้งสุดท้าย, เว้นวรรค 
# คำเดิมที่มีการขยายคำใหม่ เช่น เมา - เมาปลิ้น; กรี๊ด - กรี๊ดสลบ; ดัน-ป๋าดัน, เจ๊ดัน; แหง - แหงแก๋; เด็ก - เด็กฝาก, เด็กแนว 
# คำที่พจนานุกรมเก็บไว้แล้ว แต่ขาดตัวอย่างการใช้ ซึ่งทำให้เข้าใจความหมายไม่ชัดเจนพอ ก็จะเพิ่มตัวอย่างให้เห็นวิธีการใช้ เช่น ขึ้นครู
# เป็นสำนวนหรือวิธีการเปรียบเทียบที่ยังไม่ได้เก็บไว้ เช่น ล้วงลูก, สะกิดต่อมฮา, ลมบ่จอย, ขายขนมจีบ, ขานรับนโยบาย, กลืนเลือด, วางหาบ 
# สำนวน ที่มีความหมายใหม่ เช่น เจ้าโลก, เจ้าจำปี, เด็ก ๆ, แมงปอ, อวบอัด, ไม้ป่าเดียวกัน, ไม้ประดับ, เอกซเรย์
# เป็นคำเลียนเสียง คำแสดงท่าทาง หรือแสดงอารมณ์ เช่น หวือหวา, แหล็น, แพล็ม, อึมครึม, อึ้มทึ่ง 
# คำภาษาต่างประเทศที่ใช้กันมาก เช่น เม้าส์, คีย์ข้อมูล, อีคิว, อีเมล; คำที่ยืมมาจากภาษาจีน เช่น โละ, เทียวไล้เทียวขื่อ, จุ๊ง, ล่องจุ๊น, ซือแป๋ 
# เป็นคำเก่า คำธรรมดา แต่หลุดหลงไปไม่ได้เก็บไว้ในพจนานุกรมฉบับ พ.ศ. 2542 เช่น  กันเหนียว, ข้ามชาติ, ให้ทาง, หืดขึ้นคอ, เสือปืนไว 
# เป็นคำวัยรุ่น คำภาษาปาก ซึ่งมีความหมายและที่มาจากที่ต่าง ๆ เช่น ปิ๊ง, วีน, เว่อร์, ชิวชิว, โป๊ะเชะ, เฝ่ย, นิ้ง, ตึ๋งหนืด, ตึ้บ, แอ๊บแบ๊ว, จุ๊บุจุ๊บุ, ชิมิ

**การวิพากษ์วิจารณ์**
วิรุณ ตั้งเจริญ อธิการบดีมหาวิทยาลัยศรีนครินทรวิโรฒ วิพากษ์วิจารณ์พจนานุกรมคำใหม่ว่า อธิบายความหมายไม่ตรงกับความหมายที่แท้จริงของวัยรุ่น เนื่องจากช่วงอายุที่ต่างกันของราชบัณฑิตกับวัยรุ่น
ส่วนไพฑูรย์ สินลารัตน์ รองอธิการบดีมหาวิทยาลัยธุรกิจบัณฑิตย์ วิจารณ์ว่า คำมักเปลี่ยนแปลงได้ง่ายและบ่อย ไม่ควรรวบรวมไว้

**อ้างอิง**

**แหล่งข้อมูลอื่น**
 รายชื่อคำในพจนานุกรมคำใหม่ ฉบับราชบัณฑิตยสถาน ที่วิกิพจนานุกรม- ราชบัณฑิตยสถาน.
** (2550).  พจนานุกรมคำใหม่ เล่ม 1 ฉบับราชบัณฑิตยสถาน. date=2013-12-14  กรุงเทพฯ: แม็ค. ISBN 978-974-412-139-4.
** (2552).  พจนานุกรมคำใหม่ เล่ม 2 ฉบับราชบัณฑิตยสถาน. date=2014-08-08  กรุงเทพฯ: ยูเนียนอุลตร้าไวโอเร็ต. ISBN 978-616-7073-04-0.
** (2554).  พจนานุกรมคำใหม่ เล่ม 3 ฉบับราชบัณฑิตยสถาน. date=2014-07-18  กรุงเทพฯ: ยูเนียนอุลตร้าไวโอเร็ต. ISBN 978-616-7073-33-0.
คำใหม่
หมวดหมู่:สำนักงานราชบัณฑิตยสภา
สาธารณรัฐฟิลิปปินส์

สาธารณรัฐฟิลิปปินส์ (Philippine Republic) สามารถหมายถึง
*สาธารณรัฐฟิลิปปินส์ที่ 1 (23 มกราคม 1899 – 23 มีนาคม 1901)
*สาธารณรัฐฟิลิปปินส์ที่ 2 (14 ตุลาคม 1943 – 17 สิงหาคม 1945)
*สาธารณรัฐฟิลิปปินส์ที่ 3 (4 กรกฎาคม 1946 – 21 กันยายน 1972)
*สาธารณรัฐฟิลิปปินส์ที่ 4 (30 มิถุนายน 1981 – 25 กุมภาพันธ์ 1986)
*สาธารณรัฐฟิลิปปินส์ที่ 5 (2 กุมภาพันธ์ 1987 – ปัจจุบัน)
เทคตัม

เทคตัม (Tectum) มาจากภาษาละตินแปลว่า "หลังคา" เป็นส่วนของสมอง บริเวณด้านหลังของสมองส่วนกลาง (mesencephalon หรือ midbrain) ทำหน้าที่เกี่ยวกับรีเฟล็กซ์การได้ยินและรีเฟล็กซ์การมองเห็น
ส่วนของเทคตัมเจริญมาจาก alar plate ของนิวรัล ทูบ (neural tube) ในระยะเอ็มบริโอ ในผู้ใหญ่จะเหลืออยู่ในสมองส่วนกลางเป็นอินฟีเรียร์ คอลลิคูลัส (inferior colliculus) และซุพีเรียร์ คอลลิคูลัส (superior colliculus)

**คอลลิคูลัส**
ดังที่กล่าวมาแล้วว่าในผู้ใหญ่เทคตัมจะเหลือเป็นอินฟีเรียร์ คอลลิคูลัสและซุพีเรียร์ คอลลิคูลัส- ซุพีเรียร์ คอลลิคูลัส (Superior colliculus) เกี่ยวข้องกับการประมวลผลภาพในขั้นต้น (perliminary visual processing) และควบคุมการกลอกตา ในสัตว์ที่ไม่มีกระดูกสันหลังชนิดอื่นที่ไม่ใช่สัตว์เลี้ยงลูกด้วยนมส่วนนี้จะทำหน้าที่หลักในกรับวนการรับภาพของสมอง ซึ่งทำหน้าที่เหมือนกับบริเวณรับภาพในซีรีบรัล คอร์เท็กซ์ในสัตว์เลี้ยงลูกด้วยนม- อินฟีเรียร์คอลลิคูลัส (Inferior collicilus) เกี่ยวข้องกับระบบรับเสียง รับกระแสประสาทเข้ามาจากส่วนต่างๆ ของก้านสมอง และส่งต่อไปยังมีเดียล เจนิคูเลต นิวเคลียส (medial geniculate nucleus) ของทาลามัส ซึ่งเป็นบริเวณถ่ายทอดข้อมูลรับเสียงไปยังไพรมารี ออดิทอรี คอร์เท็กซ์ (primary auditory cortex) หรือคอร์เท็กซ์รับรู้เสียงปฐมภูมิ
คอลลิคูไลทั้งสองมีการส่งใยประสาทไปยัง paramedian pontine reticular formation และไขสันหลัง และยังเกี่ยวข้องกับการตอบสนองต่อสิ่งกระตุ้นได้เร็วกว่าการตอบสนองของซีรีบรัลคอร์เท็กซ์ คอลลิคูไลทั้งหมดเรียกรวมกันว่า คอร์พอรา ควอไดรเจมินา (corpora quadrigemina)

**แหล่งข้อมูลอื่น**
  Diagram date=2011-05-26 -  Photo date=2006-02-25 -  Roche Lexicon - illustrated navigator, at Elsevier date=2010-09-14 
ทเคตัม
อินเตอร์เวนทริคูลาร์ ฟอรามินา

ในสมอง อินเตอร์เวนทริคูลาร์ ฟอรามินา หรือ ฟอรามินา ออฟ มอนโร (interventricular foramina หรือ foramina of Monro) เป็นช่องที่เชื่อมระหว่างคู่ของโพรงสมองข้างกับโพรงสมองที่สามในแนวกลางของสมอง เป็นช่องทางที่ให้น้ำหล่อสมองไขสันหลัง หรือซีเอสเอฟ (cerebrospinal fluid, CSF) ที่ผลิตในโพรงสมองข้างไปยังโพรงสมองที่สาม และส่งต่อไปยังระบบโพรงสมองส่วนอื่นๆ ที่เหลือ ช่องดังกล่าวยังมีคอรอยด์ เพล็กซัส (choroid plexus) ซึ่งเป็นโครงสร้างพิเศษในการผลิตซีเอสเอฟ ซึ่งเชื่อมระหว่างในโพรงสมองข้างและโพรงสมองที่สาม

**กายวิภาคศาสตร์**
ช่องดังกล่าวมีลักษณะเหมือนพระจันทร์เสี้ยว อยู่ในแนวกลางและด้านล่างของโพรงสมองข้าง ช่องแต่ละช่องล้อมรอบด้วยฟอร์นิกซ์ (fornix) และทาลามัส (thalamus) 

**ความเกี่ยวข้องทางคลินิค**
การอักเสบ, เนื้องอก และสาเหตุอื่นๆ ที่ทำให้ช่องนี้อุดตันจะทำให้เกิดภาวะโพรงสมองคั่งน้ำภายใน (internal hydrocephalus)

**ประวัติ**
ช่องดังกล่าวตั้งชื่อตามแพทย์ชาวสกอตแลนด์ชื่อ อเล็กซานเดอร์ มอนโร ที่สอง (Alexander Monro) ซึ่งเป็นคนแรกที่อธิบายโครงสร้างในงานพิมพ์ของเขาในปี ค.ศ. 1783 (พ.ศ. 2326) ชื่อว่า Observations on the Structure and Functions of the Nervous System ช่องนี้เคยได้รับการระบุแล้ว โดยนักกายวิภาคศาสตร์ในคริสต์ศตวรรษที่ 17ชื่อ Raymond Vieussens

**ภาพอื่นๆ**

**อ้างอิง**
  url-status=dead -  History of Neuroscience, from the University of Washington

**แหล่งข้อมูลอื่น**
  Who Named It-  Roche Lexicon - illustrated navigator, at Elsevier date=2010-09-14 
หมวดหมู่:ระบบประสาทกลาง
หมวดหมู่:ประสาทกายวิภาคศาสตร์
หมวดหมู่:สมองใหญ่
หลอดเลือดดำแองกูลาร์

หลอดเลือดดำแองกูลาร์ (Angular vein)  เกิดจากการรวมกันของหลอดเลือดดำฟรอนทัล (Frontal vein) และหลอดเลือดดำเหนือเบ้าตา (Supraorbital vein) วิ่งลงมาในแนวเฉียงข้างจมูก ไปยังระดับของมุมล่างของเบ้าตา และกลายเป็นหลอดเลือดดำแอนทีเรียร์เฟเชียล (Anterior Facial vein)
หลอดเลือดดำนี้รับเลือดจากหลอดเลือดดำเอกซ์เทอร์นัลนาซัล (External Nasal Veins) ของปีกจมูก และเชื่อมกับหลอดเลือดดำซุพีเรียร์ออฟทาลมิก (Superior ophthalmic vein) ผ่านทางหลอดเลือดดำนาโซฟรอนทัล (Nasofrontal vein) เชื่อมเป็นการเชื่อมประสาน (Anastomosis) ระหว่างหลอดเลือดดำแอนทีเรียร์เฟเชียลและคาเวอร์นัส ไซนัส (Cavernous sinus)

**ภาพอื่นๆ**

**แหล่งข้อมูลอื่น**
 Angular+vein-  Diagram at stchas.edu date=2007-03-11 
อแงกูลาร์
หมวดหมู่:จิตรกรในคริสต์ศตวรรษที่ 13

หมวดหมู่:จิตรกรแบ่งตามคริสต์ศตวรรษ
หมวดหมู่:บุคคลในคริสต์ศตวรรษที่ 13
หลอดเลือดดำเซฟาลิค

ในกายวิภาคศาสตร์มนุษย์ หลอดเลือดดำเซฟาลิค (Cephalic vein) เป็นหลอดเลือดดำชั้นผิวของรยางค์บน เชื่อมต่อกับหลอดเลือดดำเบซิลิค (basilic vein) โดยผ่านหลอดเลือดดำมีเดียน คิวบิตัล (median cubital vein) ที่ข้อศอก และอยู่ในแผ่นพังผืดชั้นผิว (superficial fascia) ที่อยู่ในตลอดพื้นผิวด้านหน้าส่วนข้าง (anterolateral surface) ของกล้ามเนื้อไบเซ็ปส์ เบรคิไอ (biceps brachii muscle)
ด้านบนของหลอดเลือดดำเซฟาลิคผ่านระหว่างกล้ามเนื้อเดลทอยด์ (deltoid muscle) และกล้ามเนื้อเพคทอราลิส เมเจอร์ (pectoralis major muscle) (ร่องเดลโทเพคทอรัล (deltopectoral groove)) และผ่านสามเหลี่ยมเดลโทเพคทอรัล (deltopectoral triangle) ที่ซึ่งหลอดเลือดดำนี้เทเข้าสู่หลอดเลือดดำรักแร้ (axillary vein)
หลอดเลือดดำนี้มักจะมองเห็นได้ผ่านผิวหนัง และตำแหน่งของหลอดเลือดนี้ในร่องเดลโทเพคทอรัลมักคงที่ไม่แปรผันมาก จึงเป็นบริเวณที่ใช้ในการใส่หลอดสวน (cannulation)

**ภาพอื่นๆ**

**แหล่งข้อมูลอื่น**
  SUNY Labs date=2008-02-02 -  SUNY Radiology date=2007-11-24 
หมวดหมู่:กายวิภาคศาสตร์ของรยางค์บน
ซเฟาลิค
โรงเรียนทุ่งเจริญพัฒนา

โรงเรียนทุ่งเจริญพัฒนา สังกัดสำนักงานเขตพื้นที่การศึกษาประถมศึกษาสกลนคร เขต 2  ตั้งขึ้นเมื่อ วันที่ 1 มิถุนายน พ.ศ. 2524 ที่บ้านคำเจริญ หมู่ที่ 3 ต.หนองแปน อ.เจริญศิลป์ จ.สกลนคร สังกัด สำนักงานการประถมศึกษาแห่งชาติ กระทรวงศึกษาธิการ 
เปิดทำการเรียนการสอนครั้งแรกโดยอาศัยศาลาวัดบ้านคำเจริญ ซึ่งเป็นสถานที่ทำการเรียนการสอนชั่วคราว ด้วยความร่วมมือร่วมใจจากชาวบ้านทุ่งและบ้านคำเจริญต่อเติมศาลาวัดออกไปเพิ่มเติม โดยมีนายวัฒนชัย ภูมิอาจ เป็นครูใหญ่คนแรก เปิดทำการเรียนการสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4
ในวันที่ 14 มกราคม 2555 นายโยธิน เขียววิชัย มาดำรงตำแหน่ง ผู้อำนวยการโรงรียนจนถึงปัจจุบัน โรงเรียนทุ่งเจริญพัฒนาเป็นโรงเรียนขนาดเล็ก หมู่บ้านในเขตบริการ คือบ้านทุ่ง และบ้านคำเจริญ ที่ 3 ตำบลหนองแปน อำเภอเจริญศิลป์ จังหวัดสกลนคร 
ปัจจุบันเปิดทำการสอนตั้งแต่ชั้นอนุบาลปีที่ 1 ถึง ชั้นประถมศึกษาปีที่ 6 และปัจจุบันมีนักเรียนทั้งหมด 84 คน 
ทุ่งเจริญพัฒนา
ทุ่งเจริญพัฒนา
หมวดหมู่:อำเภอเจริญศิลป์
หลอดเลือดดำเบซิลิค

ในกายวิภาคศาสตร์มนุษย์ หลอดเลือดดำเบซิลิค (Basilic vein) เป็นหลอดเลือดดำชั้นผิวขนาดใหญ่ของรยางค์บนซึ่งช่วยระบายเลือดจากส่วนของมือและปลายแขน เริ่มต้นจากร่างแหหลอดเลือดดำหลังมือด้านใกล้ลำตัว (หรือด้านกระดูกอัลนา) มาตามฐานของปลายแขนและต้นแขน แนวเส้นทางของเส้นเลือดส่วนใหญ่อยู่ในชั้นผิว โดยทั่วไปหลอดเลือดนี้มาตามชั้นไขมันและพังผืดอื่นๆ ที่อยู่ในชั้นตื้นต่อกล้ามเนื้อของรยางค์บน ดังนั้นเราสามารถเห็นเส้นเลือดนี้ได้ผ่านผิวหนัง
ใกล้บริเวณด้านหน้าของแอ่งแขนพับ (cubital fossa) หลอดเลือดดำเบซิลิคมักจะเชื่อมกับหลอดเลือดดำชั้นผิวขนาดใหญ่อื่นๆ ในรยางค์บนนั่นคือ หลอดเลือดดำเซฟาลิค (cephalic vein) โดยผ่านหลอดเลือดดำมีเดียน คิวบิตัล (median cubital vein) ลักษณะของหลอดเลือดดำชั้นผิวของปลายแขนมีความแปรผันมากในแต่ละบุคคล ทำให้มีหลอดเลือดดำชั้นผิวจำนวนมากที่เชื่อมกับหลอดเลือดดำเบซิลิคที่ไม่มีชื่อ
เมื่อหลอดเลือดมาถึงประมาณครึ่งทางของต้นแขน (ครึ่งหนึ่งที่อยู่ระหว่างไหล่และข้อศอก) หลอดเลือดดำเบซิลิคจะลงไปในชั้นลึกมากขึ้น และไหลใต้กล้ามเนื้อ บริเวณขอบล่างของกล้ามเนื้อเทเรส เมเจอร์ 
(teres major muscle) จะมีหลอดเลือดดำรอบกระดูกต้นแขนด้านหน้าและด้านหลังไหลเข้ามาเชื่อม ก่อนที่จะเชื่อมกับหลอดเลือดดำแขน (brachial veins) แล้วกลายเป็นหลอดเลือดดำรักแร้ (axillary vein)
เช่นเดียวกับหลอดเลือดดำชั้นผิวของปลายแขน การเจาะหลอดเลือดดำ (venipuncture) สามารถใช้หลอดเลือดแดงเบซิลิคได้

**ภาพอื่นๆ**

**ดูเพิ่ม**
 หลอดเลือดดำเซฟาลิค- หลอดเลือดดำมีเดียน คิวบิตัล

**แหล่งข้อมูลอื่น**
  SUNY Labs date=2007-11-26 -  SUNY Radiology date=2007-11-24 -  Illustration date=2006-04-20 
หมวดหมู่:กายวิภาคศาสตร์ของรยางค์บน
บเซิลิค
พระที่นั่งไกรสรสีหราช (พระที่นั่งเย็น)

พระตำหนักชุบศรเมื่อ พ.ศ. 2566
สมเด็จพระนารายณ์มหาราช ขณะทอดพระเนตรปรากฏการณ์จันทรุปราคา ณ พระตำหนักชุบศร
พระที่นั่งไกรสรสีหราช หรือ พระที่นั่งเย็น หรือ พระตำหนักทะเลชุบศร เป็นพระที่นั่งที่ประทับอีกแห่งหนึ่งของสมเด็จพระนารายณ์มหาราช ณ เมืองลพบุรี สมเด็จพระนารายณ์มหาราชทรงสร้างเพื่อทรงสำราญพระราชอิริยาบถ โดยสันนิษฐานว่าสร้างขึ้นก่อน พ.ศ. 2228 นับเป็นสถานที่ที่มีความสำคัญทางประวัติศาสตร์ดาราศาสตร์ของประเทศไทย เนื่องจากสมเด็จพระนารายณ์มหาราชใช้เป็นสถานที่ศึกษาจันทรุปราคา เมื่อวันที่ 11 ธันวาคม พ.ศ. 2228 ร่วมกับบาทหลวงเยซูอิตและบุคคลในคณะทูตชุดแรกที่พระเจ้าหลุยส์ที่ 14 ส่งมาเจริญสัมพันธไมตรี
เหตุที่ใช้พระที่นั่งเย็นเป็นที่ศึกษาจันทรุปราคามีบันทึกของชาวฝรั่งเศสว่าเป็นสถานที่ที่เหมาะสมมองท้องฟ้าได้ทุกด้าน มีพื้นที่กว้างพอในการติดตั้งเครื่องมือ มีหลักฐานภาพวาดการศึกษาจันทรุปราคาที่วาดโดยชาวฝรั่งเศสแสดงภาพสมเด็จพระนารายณ์ทรงสวมลอมพอก ทรงกล้องยาวบนขา ตั้งทอดพระเนตรดวงจันทร์จากสีหบัญชรและตรงเฉลียงหน้าสีหบัญชรด้านหนึ่งมีขุนนางหมอบกราบ อีกด้านหนึ่งมีนักดาราศาสตร์กำลังสังเกตการณ์โดยใช้กล้องส่องดาว กล่าวได้ว่าการศึกษาดาราศาสตร์เกิดขึ้นครั้งแรกในประเทศไทย ณ พระที่นั่งเย็นเมืองลพบุรีนี่เอง ปัจจุบัน พระที่นั่งไกรสรสีหราชมีราษฎรบุกรุกสร้างบ้านเรือนอยู่ในเขตรัศมีใกล้ชิดโบราณสถาน กระทั่งวันพุธที่ 3 กุมภาพันธ์ พ.ศ. 2564 กรมศิลปากรจึงได้ออกประกาศขึ้นทะเบียนและกำหนดเขตที่ดินโบราณสถานพระตำหนักทะเลชุบศร

**อ้างอิง**
หมวดหมู่:โบราณสถานในจังหวัดลพบุรี
หมวดหมู่:พระที่นั่ง
หมวดหมู่:สิ่งก่อสร้างในสมัยกรุงศรีอยุธยา
หมวดหมู่:สิ่งก่อสร้างในอำเภอเมืองลพบุรี
จอห์น แมคเคน

จอห์น ซิดนีย์ แมคเคน ที่ 3 (John Sidney McCain III; 29 สิงหาคม ค.ศ. 1936 - 25 สิงหาคม ค.ศ. 2018) เป็นสมาชิกของวุฒิสภาสหรัฐอเมริกาจากรัฐแอริโซนาต่อเนื่องตั้งแต่ปี 1987 จนกระทั่งถึงแก่อสัญกรรมในปี 2018 และเป็นตัวแทนพรรครีพับลิกันในการเลือกตั้งประธานาธิบดีสหรัฐอเมริกา ค.ศ. 2008

**ประวัติ**
ทั้งปู่และพ่อของแมคเคนนั้นเป็นพลเรือเอกของกองทัพเรือสหรัฐอเมริกา แมคเคนยังเคยเข้าศึกษาในโรงเรียนนายเรือแอนนาโปลิสแห่งสหรัฐอเมริกาอีกด้วย และจบการศึกษาด้วยอันดับเกือบท้ายสุดของห้องในปี 1958 ต่อมา แมคเคนได้มาเป็นนักบินเครื่องบินจู่โจมจากเรือบรรทุกเครื่องบิน ได้มีส่วนร่วมในสงครามเวียดนาม จนเกือบเสียชีวิตในสมรภูมิในปี 1967 จากเหตุการณ์ Forrestal fire จากนั้น ในระหว่างการปฏิบัติภารกิจทิ้งระเบิดในเวียดนามเหนือช่วงปลายปี 1967 นั้น เขาถูกยิงและได้รับบาดเจ็บสาหัส เขาตกเป็นเชลยศึกของฝ่ายตรงข้ามเป็นเวลากว่า 5 ปีครึ่ง แถมยังได้รับความทุกข์ทรมาน ก่อนจะถูกปล่อยตัวในปี 1973 หลังจากสหรัฐอเมริกาได้มีการลงนามสงบศึกที่กรุงปารีส
ต่อมาแมคเคนลาออกจากกองทัพเรือสหรัฐอเมริกาในปี 1981 และย้ายภูมิลำเนาไปอยู่ที่แอริโซนาก่อนจะหันไปเล่นการเมือง ในปี 1982 เขาชนะการเลือกตั้งและได้รับตำแหน่งสมาชิกสภาผู้แทนราษฎรสหรัฐอเมริกาจากรัฐแอริโซนา หลังจากรับตำแหน่งได้ 2 ปีนั้น เขาได้รับเลือกตั้งให้เป็นสมาชิกวุฒิสภาสหรัฐอเมริกาจากรัฐแอริโซนาในปี 1986 และได้ชนะการเลือกตั้งอีกครั้งในปี 1992, 1998 และปี 2004 โดยทั่วไปแล้ว เขาเป็นนักอนุรักษนิยมชาวอเมริกันคนหนึ่งเลยทีเดียว เขามีชื่อเสียงมาจากการเป็นผู้ไม่ฝักใฝ่ฝ่ายใดในทางการเมือง ด้วยความตั้งใจที่จะท้าทายความเชื่อดั้งเดิมของพรรคริพับลิกันในเรื่องของผลประโยชน์บางข้อ หลังจากรอดจากกรณีอื้อฉาว มาได้ เขาก็ได้รณรงค์ให้มีการปฏิรูปทางการเงิน อันเป็นหนึ่งในความตั้งใจของเขา จนในที่สุดได้นำไปสู่การปฏิรูป ในปี 2002 ได้ในที่สุด
แมคเคนได้ลงสมัครชิงตำแหน่งตัวแทนพรรครีพับลิกัน เพื่อสมัครเข้ารับการเลือกตั้งประธานาธิบดีสหรัฐอเมริกา ค.ศ. 2000 แต่พ่ายให้กับจอร์จ ดับเบิลยู บุช ประธานาธิบดีแห่งสหรัฐอเมริกา และในปี 2008 นั้น เขากลับมาลงสมัครอีกครั้งและเป็นตัวเต็งว่าจะได้เป็นตัวแทนของพรรครีพับลิกันในการเข้าชิงตำแหน่งประธานาธิบดีครั้งนี้ มีคู่แข่งคนสำคัญคือ รอน พอล สมาชิกสภาผู้แทนราษฎรจากรัฐเท็กซัส แมคเคนได้เดเลเกตเพียงพอที่เป็นตัวแทนจากพรรครีพับลิกันในวันที่ 4 มีนาคม ค.ศ. 2008

**ถึงแก่อสัญกรรม​**
แมคเคน ถึงแก่อสัญกรรมด้วยโรคมะเร็ง เมื่อวันที่​ 26​ สิงหาคม​ ค.ศ.2018 ด้วยสิริอายุรวม 81 ปี

**อ้างอิง**
หมวดหมู่:ชาวอเมริกันเชื้อสายอังกฤษ
หมวดหมู่:รัฐแอริโซนา
หมวดหมู่:ผู้สมัครประธานาธิบดีสหรัฐ ค.ศ. 2008
หมวดหมู่:พรรคริพับลิกัน (สหรัฐ)
หมวดหมู่:ชาวอเมริกันเชื้อสายสกอตแลนด์
หมวดหมู่:ชาวอเมริกันเชื้อสายไอริช
หมวดหมู่:ผู้รอดชีวิตจากมะเร็งผิวหนัง
อิงคลิงส์

ผับ "The Eagle and Child" ในเมืองออกซฟอร์ด ซึ่งกลุ่มอิงคลิงส์ใช้พบปะสังสรรค์กันทุกคืนวันอังคาร ในช่วงปี ค.ศ. 1939
อิงคลิงส์ (Inklings) เป็นชื่อกลุ่มสังสรรค์ทางด้านวรรณกรรมอย่างไม่เป็นทางการในมหาวิทยาลัยออกซฟอร์ด ประเทศอังกฤษ ในระหว่างช่วงทศวรรษ 1930 ถึง 1960 สมาชิกส่วนใหญ่เป็นอาจารย์หรือนักวิชาการในมหาวิทยาลัย ในจำนวนนี้มีสมาชิกคนสำคัญได้แก่ เจ. อาร์. อาร์. โทลคีน (Tollers), ซี. เอส. ลิวอิส (Jack), โอเวน บาร์ฟิลด์, ชาร์ลส วิลเลียมส์, คริสโตเฟอร์ โทลคีน (ลูกชายของเจ. อาร์. อาร์. โทลคีน), วอร์เรน ลิวอิส (วอร์นี่ - พี่ชายของ ซี. เอส. ลิวอิส), โรเจอร์ แลนเซลีน กรีน, อดัม ฟ็อกซ์, ฮิวโก ดีสัน, โรเบิร์ต ฮาวาร์ด, เจ. เอ. ดับเบิลยู. เบนเนตต์, ลอร์ดเดวิด เซซิล และ เนวิลล์ ค็อกฮิลล์ นอกเหนือจากนี้เป็นสมาชิกที่ไม่ใช่ได้เข้าร่วมการประชุมบ่อยนัก เช่น เพอร์ซี เบตส์, ชาร์ลส เลสลี่ เรนน์, คอลิน ฮาร์ดี, เจมส์ ดันดัส-แกรนต์, จอห์น เวน, อาร์. บี. แม็คคัลลัม, เกอร์เวส แมธิว และ ซี. อี. สตีเฟนส์ เป็นต้น นอกจากนี้นักเขียน อี. อาร์. เอดดิสัน ก็เคยเข้าร่วมการประชุมตามคำเชิญของ ซี. เอส. ลิวอิส
อิงคลิงส์ สนับสนุนให้อ่านออกเสียงงานเขียนของสมาชิก และส่งเสริมงานวรรณกรรมโดยเฉพาะงานแฟนตาซี งานเขียนของโทลคีนเช่น เดอะลอร์ดออฟเดอะริงส์ หรืองานของลิวอิส เช่น Out of the Silent Planet หรืองานของวิลเลียมส์ All Hallows' Eve เป็นงานเขียนที่ได้อ่านในที่สมาคมยุคแรกๆ นิยายเรื่องหนึ่งของโทลคีนที่ยังแต่งไม่จบ The Notion Club Papers ก็สร้างขึ้นโดยมีแรงบันดาลใจมาจากกลุ่มอิงคลิงส์นี้
การประชุมสังสรรค์ของกลุ่มอิงคลิงส์เป็นไปอย่างสนุกสนานไม่เป็นทางการ เช่นบางครั้ง ก็มีการแข่งขันกันว่า ใครจะสามารถอ่านบทกวีของ Amanda McKittrick Ros ได้นานที่สุดโดยไม่หัวเราะออกมาเสียก่อน เป็นต้น

**ดูเพิ่ม**
 เจ. อาร์. อาร์. โทลคีน- ซี. เอส. ลิวอิส- โอเวน บาร์ฟิลด์- ชาร์ลส วิลเลียมส์

**แหล่งข้อมูลอื่น**
  date=2008-01-15  รวมผลงานของชาวอิงคลิงส์
หมวดหมู่:สิ้นสุดในคริสต์ทศวรรษ 1950
หมวดหมู่:สมาคมวรรณกรรม
หมวดหมู่:งานเขียนของ เจ. อาร์. อาร์. โทลคีน
หลอดเลือดดำใหญ่ซีรีบรัล

หลอดเลือดดำใหญ่ซีรีบรัล (great cerebral vein) เป็นหนึ่งในหลอดเลือดขนาดใหญ่ภายในกะโหลกศีรษะ ลำเลียงเลือดจากซีรีบรัม หลอดเลือดนี้รู้จักกันในชื่อ "หลอดเลือดดำของกาเลน" (vein of Galen หรือ VG) ตั้งชื่อตามผู้ค้นพบซึ่งเป็นแพทย์ชาวกรีกนามว่า กาเลน 


**ความผิดปกติ**
ความผิดปกติเกี่ยวข้องกับความผิดปกติแต่กำเนิด เช่น vein of Galen aneurysmal malformation (VGAM) และ vein of Galen aneurysmal dilation (VGAD)

**ภาพอื่นๆ**

**External links**
 great+cerebral+vein+of+Galen-  Roche Lexicon - illustrated navigator, at Elsevier date=2010-09-14 -  Vein of Galen images date=2007-09-27 
หใญ่ซีรีบรัล
แคว้นบูร์กอญ

บูร์กอญ (Bourgogne) หรือ เบอร์กันดี (Burgundy) เป็นอดีตแคว้นในประเทศฝรั่งเศส (ปัจจุบันเป็นส่วนหนึ่งของแคว้นบูร์กอญ-ฟร็องช์-กงเต) ตั้งอยู่บริเวณกลางเยื้องมาทางทิศตะวันออกของประเทศฝรั่งเศส ทิศเหนือติดกับแคว้นอีล-เดอ-ฟร็องส์และแคว้นช็องปาญาร์แดน ทิศตะวันตกติดกับแคว้นฟร็องช์-กงเต ทิศใต้ติดกับแคว้นโรนาลป์และแคว้นโอแวร์ญ และทิศตะวันออกติดกับแคว้นซ็องทร์-วาลเดอลัวร์
บูร์กอญ
เกราะเหล็กไหล ไลน์บาร์เรลส์

เกราะเหล็กไหล ไลน์บาร์เรลส์ (Kurogane no Rainbareru; Linebarrels of Iron) เป็นการ์ตูนญี่ปุ่นแนวแอ็คชั่นและหุ่นยนต์ ผลงานร่วมของเออิจิ ชิมิสึ กับ โทโมฮิโระ ชิโมงูจิ ลงตีพิมพ์ในนิตยสาร แชมเปี้ยนเรด ของสำนักพิมพ์อาคิตะ ปัจจุบันมีฉบับรวมเล่มออกมาแล้ว 8 เล่ม ต่อมาได้รับการสร้างเป็นอนิเมะ โดย GONZO และมีกำหนดจะออกอากาศในฤดูใบไม้ร่วง ปี พ.ศ. 2551 

**เนื้อเรื่อง**
เรื่องราวเกิดขึ้นในปี 2013 ระหว่างทัศนศึกษาบริษัท JUDA ของชั้น ป.6 เด็กชายฮายาเสะ โคอิจิ ที่เป็นลูกไล่ของพวกเด็กเกเร ถูกสั่งให้เดินไปในเขตหวงห้าม เพื่อทดสอบความกล้า และจู่ ๆ ก็เกิดอุบัติเหตุที่ว่ากันว่า มีดาวเทียมตกใส่บริเวณนั้น แต่แท้จริงแล้ว ส่งที่ปรากฏตัวต่อหน้าเด็กน้อยกลับเป็นหุ่นยนต์ยักษ์
3 ปีต่อมา หลังจากหลับไปครึ่งปี โคอิจิได้เปลี่ยนแปลงไปเป็นคนละคน จากที่เคยเป็นเด็กขี้แย และแหยสุด ๆ ก็เปลี่ยนเป็นเจ้าแห่งการวิวาท นิสัยป่าเถื่อนขึ้น ซึ่งในการชกต่อยวิวาทแต่ละครั้ง เหมือนเขากำลังหาอะไรบางอย่าง แต่ในคืนหนึ่ง โคอิจิกับยาจิม่าซึ่งเป็นเพื่อนสนิทถูกแอนดรอยด์ไล่ตามฆ่า และในตอนที่จวนเจียนจะโดนฆ่า ก็มีหุ่นยนต์ยักษ์สูง 21 เมตรปรากฏตัวขึ้นต่อหน้าโคอิจิกับยาจิม่า และทันทีที่ได้เห็น โคอิจิก็นึกออกว่าสิ่งที่ทำให้เขาหลับไปครึ่งปี ก็คือหุ่นยนต์ที่เข้ามาช่วยเขานี่เอง

**ตัวละคร**

**รายชื่อตอน**

**แหล่งข้อมูลอื่น**
  เว็บไซต์อย่างเป็นทางการของภาคอนิเมะ -  เว็บไซต์ของผู้แต่ง date=2016-10-06  
หมวดหมู่:การ์ตูนญี่ปุ่น
หมวดหมู่:มังงะ
หมวดหมู่:อนิเมะ
โลตัส 1-2-3

โลตัส 1-2-3 (Lotus 1-2-3) เป็นโปรแกรมประยุกต์สำหรับงานสเปรดชีต ผลิตโดยโลตัสซอฟต์แวร์ (ปัจจุบันเป็นส่วนหนึ่งของไอบีเอ็ม) เปิดตัวครั้งแรกเมื่อวันที่ 26 มกราคม พ.ศ. 2526
หมวดหมู่:ซอฟต์แวร์
หมวดหมู่:ซอฟต์แวร์บนวินโดวส์
หมวดหมู่:ซอฟต์แวร์บนดอส
การ์ตูนจีน

การ์ตูนจีน (p=Mànhuà) เป็นคำที่ใช้เรียก หนังสือการ์ตูนที่มาจากรัฐฮ่องกง และ ประเทศจีน ลักษณะของการ์ตูนจีน ตัวละครในเนื้อเรื่องจะมีลักษณะเฉพาะตัว และเนื้อเรื่องที่แตกต่างกัน เนื้อหานอกจากจะสนุกสนานแล้วยังเน้นคุณธรรมตามแบบความเชื่อของจีน โดยการ์ตูนจีนส่วนใหญ่จะมีโครงเรื่องมาจากนวนิยายกำลังภายในของจีน

**การ์ตูนจีนในเมืองไทย**
การ์ตูนจีน ได้เข้ามาเมืองไทยประมาณช่วงปี พ.ศ. 2543 -ปัจจุบัน โดยเจ้าแรกคือ สำนักพิมพ์บูรพัฒน์และยังเป็นผู้จัดจำหน่ายหลักในปัจจุบัน

**การ์ตูนจีนที่ได้รับความนิยมในประเทศไทย**
 กำเนิดเทพศาสตรา- จอมคนแผ่นดินเดือด- เจ็ดศาสตรา ฉบับการ์ตูน- เจาะเวลาหาจิ๋นซี- ดาบมังกรหยก- เดชผลึกฟ้า 5 วิถี- ฟงอวิ๋น ขี่พายุทะลุฟ้า- มังกรคู่สู้สิบทิศ- มังกรหยก- ลูกปลาน้อย เซียวฮื่อยี้- ลูกมังกรหยก- วอร์ลอร์ด จ้าวนักรบกลียุค- ศึกเทพศาสตรา- สามก๊ก- สำนักพยัคฆ์มังกร- หงสาจอมราชันย์

**รายชื่อการ์ตูนจีน**
 แฟลชแดช ดริฟท์สายฟ้า (Flash and Dash)- การ์ตูนคุณธรรม- ศึกชิงแชมป์ โยโย่เพชร (Blazingteens)- คริสตัล วอร์ริเออร์ (Crytal Warrior)- Q-Borg อัจฉริยะ ลูกบิดเพชร (Q-BORG)- อินฟินิตี้ นาโด (Infinity Nado)- ZINBA ศึกเทพ พิทักษ์โลก (ZINBA)- race-tin flash & dash s- นาจาเซียนน้อย (Chinese Chess Master)- ศึกพินบอลสะท้านฟ้า (Pinball Legend)- จีจีโอ หุ่นยนต์ยอดนักเตะ (AI Football GGO)- อิมีลี่ คนยักษ์ ในป่าใหญ่- อาร์เมอร์ฮีโร่ 5 เทพนักรบ XT (Armor Hero XT)- สงคราม 7 สี (PLANET OF 7 COLOURS)- เจ้าหนูนักเตะ (LEGENDARY SOCCER KID)- ครอบครัวสุขสันต์วันอลเวง (HAPPY FAMILY)- โอริ เจ้าหญิงจอมแก่น (Ori Princess)- แพนด้า ผู้กล้าแห่งป่า (Power Panda Posse)- ไทจิ กังฟูแพนด้า (Kungfu Story of Taiji Panda)- แพมโบ้ ผจญภัยในป่าใหญ่ (Back to the Wild)- ศึกไดโนซอร์ ทะลุจักรวาล (Dino-Rampage)- ผจญภัยในทะเลตะวันตก (Zheng He's Voyages To The West Seas)- กังฟูจักรราศรี- 2 เกลอผจญภัย (Find Out How)- ไชนีส โซดิแอค แอนิเมชั่น (Chinese Zodiac Animation)- Momoking อภินิหารลิงจิ๋ว (Adventure of Momoking)- The Configurator- ศึกสงคราม 12 ราศี (Zodiac Warriors)- Deer Squad

**อ้างอิง**
 Wai-ming Ng (2003). "Japanese Elements in Hong Kong Comics: History, Art, and Industry". International Journal of Comic Art. 5 (2):184–193.

**แหล่งข้อมูลอื่น**
  Manhua retellings of old Chinese legends date=2012-07-16 -  Hong Kong Comic fest-  When Manga meets Communism
หมวดหมู่:การ์ตูนจีน
หมวดหมู่:ประเทศจีน
หลอดเลือดดำรักแร้

ในกายวิภาคศาสตร์มนุษย์ หลอดเลือดดำรักแร้ (axillary vein) เป็นหลอดเลือดขนาดใหญ่ที่นำเลือดมาจากด้านนอกลำตัวของอก, รักแร้, และรยางค์บนไปยังหัวใจ มนุษย์มีหลอดเลือดดำรักแร้ข้างละ 1 เส้น
จุดเริ่มต้นของหลอดเลือดดำนี้อยู่ที่ขอบล่างของกล้ามเนื้อเทเรส เมเจอร์ (teres major muscle) และต่อเนื่องกับหลอดเลือดดำแขน (brachial vein)
สาขาของหลอดเลือดดำรักแร้ประกอบด้วยหลอดเลือดดำเบซิลิค (basilic vein) และหลอดเลือดดำเซฟาลิค (cephalic vein) ซึ่งต่างเป็นหลอดเลือดดำชั้นผิว (superficial vein) ทั้งคู่ หลอดเลือดดำรักแร้สิ้นสุดที่ขอบด้านข้างของกระดูกซี่โครงซี่แรก กลายเป็นหลอดเลือดดำใต้กระดูกไหปลาร้า (subclavian vein)
หลอดเลือดแดงที่ทอดตัวขนานไปกับหลอดเลือดดำนี้มีชื่อเดียวกัน คือ หลอดเลือดแดงรักแร้ (axillary artery)

**ภาพอื่นๆ**

**แหล่งข้อมูลอื่น**
  Gray's date=2007-02-20 - Axillary+vein-  Norman/Georgetown date=2007-10-31 
รักแร้
หมวดหมู่:กายวิภาคศาสตร์ของรยางค์บน
หลอดเลือดดำอัลนา

ในทางกายวิภาคศาสตร์ หลอดเลือดดำอัลนา (ulnar veins) เป็น venae comitantes (หรือหลอดเลือดดำที่ทอดขนานไปกับหลอดเลือดแดง) ของหลอดเลือดแดงอัลนา (ulnar artery) ส่วนใหญ่นำเลือดมาจากปลายแขนด้านใกล้ลำตัว เริ่มต้นจากมือและสิ้นสุดเมื่อเชื่อมกับหลอดเลือดดำเรเดียล (radial veins) กลายเป็นหลอดเลือดดำแขน (brachial veins)

**แหล่งข้อมูลอื่น**
  article at GE's Medcyclopaedia date=2012-02-05 
อัลนา
หมวดหมู่:กายวิภาคศาสตร์ของรยางค์บน
หลอดเลือดดำแขน

ในกายวิภาคศาสตร์มนุษย์ หลอดเลือดดำแขน (Brachial vein) เป็น venae comitantes (หรือหลอดเลือดดำที่ทอดขนานไปกับหลอดเลือดแดง) ของหลอดเลือดแดงแขน (brachial artery) ที่อยู่ในต้นแขน หลอดเลือดดำนี้อยู่ในชั้นลึกต่อกล้ามเนื้อ จึงเรียกหลอดเลือดนี้ว่าเป็นหลอดเลือดดำชั้นลึก (deep vein) เส้นทางเดินของหลอดเลือดดำนี้เหมือนกับหลอดเลือดแดงแขน (ย้อนกลับทาง) เริ่มจากหลอดเลือดดำเรเดียล (radial veins) และหลอดเลือดดำอัลนา (ulnar veins) รวมกัน (ตำแหน่งเดียวกับที่หลอดเลือดแดงแขนแตกออกเป็น 2 เส้นคือหลอดเลือดแดงอัลนาและหลอดเลือดแดงเรเดียล) หลอดเลือดนี้สิ้นสุดที่ขอบล่างของกล้ามเนื้อเทเรส เมเจอร์ (teres major) ณ จุดนี้หลอดเลือดดำแขนจะรวมกับหลอดเลือดดำเบซิลิค (basilic vein) กลายเป็นหลอดเลือดดำรักแร้ (axillary vein)  
หลอดเลือดดำแขนมีสาขาเล็กๆ ที่รับเลือดมาจาดกล้ามเนื้อของแขนช่วงบน เช่นกล้ามเนื้อไบเซ็ปส์ เบรกิไอ (biceps brachii muscle) และกล้ามเนื้อไตรเซ็ปส์ เบรกิไอ (triceps brachii muscle)

**ภาพอื่น ๆ**

**แหล่งข้อมูลอื่น**
  Norman/Georgetown date=2007-12-13 -  Diagram at frca.co.uk date=2006-09-03 
หมวดหมู่:กายวิภาคศาสตร์ของรยางค์บน
ขแน
มหาวิหารนักบุญเปาโลนอกกำแพง

มหาวิหารนักบุญเปาโลนอกกำแพง (Basilica di San Paolo fuori le Mura; Basilica of St Paul Outside the Walls/St Paul-without-the-Walls) เป็นหนึ่งในสี่มหาวิหารเอกหรือมหาวิหารสันตะปาปา อีกสามแห่งที่เหลือ ได้แก่ มหาวิหารนักบุญยอห์น ลาเตรัน มหาวิหารซันตามาเรียมัจโจเร และมหาวิหารนักบุญเปโตร

**ประวัติ**
จักรพรรดิคอนแสตนตินที่ 1 โปรดให้สร้างมหาวิหารนักบุญเปาโลนอกกำแพงขึ้น ณ จุดที่เชื่อกันว่าเป็นที่ฝังศพของนักบุญเปาโลอัครทูตหลังจากที่ถูกตัดศีรษะ สาวกของท่านก็สร้างอนุสรณ์ที่เรียกว่า “cella memoriae” เหนือที่ฝังศพนั้น อนุสรณ์นี้ถูกขยับขยายในรัชสมัยจักรพรรดิวาเลนติเนียนที่ 1

**ที่ฝังศพของนักบุญเปาโล**
จดหมายเหตุของอารามคณะเบเนดิกตินที่ติดกับมหาวิหารกล่าวถึงการเสริมสร้างว่าได้พบโลงหินอ่อนบนโลงเป็นแผ่นหินสองแผ่นที่สลักด้วยคำว่า “Paulo Apostolo Mart (yri) ” ซึ่งแปลว่า “แด่เปาโลอัครทูตและมรณสักขี” แต่การพบนี้มิได้บันทึกไว้เป็นหลักฐานเช่นการพบโลงหินอื่น ๆ ในสมัยเดียวกัน 
เมื่อวันที่ 6 ธันวาคม ค.ศ. 2006 ทางสำนักวาติกันกล่าวว่านักโบราณคดีของสำนักขุดพบโลงหินภายใต้แท่นบูชาที่มหาวิหารนักบุญเปาโล ที่เชื่อว่ามีศพของนักบุญเปาโลอยู่ภายใน เมื่อวันที 11 ธันวาคม ค.ศ. 2006 ทางสำนักวาติกันก็มีการแถลงข่าวอย่างเป็นทางการ ถึงรายละเอียดของการขุดค้น  ที่เริ่มมาตั้งแต่ปี ค.ศ. 2002 จนถึงวันที่ 22 กันยายน ค.ศ. 2006 ซึ่งเป็นผลมาจากการที่นักแสวงบุญแสดงความไม่พึงพอใจที่ไม่สามารถเยี่ยมชมและจับต้องที่ฝังศพของท่านอัครทูตในมหาวิหารนักบุญเปาโลได้เมื่อปี ค.ศ. 2000  
การตรวจดูว่าจะมีซากของนักบุญเปาโลอยู่ภายในโลงจริงหรือไม่ยังไม่เป็นที่ตกลงกัน ความจริงแล้วโลงหินที่พบก็ยังมิได้เคลื่อนย้ายไปจากที่ที่พบ ฉะนั้นจึงเห็นเพียงด้านแคบด้านเดียว
ส่วนโค้งทำด้วยอิฐที่แสดงว่าเป็นมุขตะวันออกของมหาวิหารที่จักรพรรดิคอนสแตนตินสร้างอยู่ทางตะวันตกของโลงหินพบไม่นานหลังจากนั้น แสดงให้เห็นว่าทางเข้ามหาวิหารแต่เดิมอยู่ทางตะวันออกเหมือนกับมหาวิหารนักบุญเปโตร มหาวิหารใหญ่กว่าที่สร้างเมื่อ ค.ศ. 386 บนมหาวิหารเดิมมี Via Ostiense อยู่ทางตะวันออกและขยายออกไปทางตะวันตกทางแม่น้ำไทเบอร์ทำให้การวางตัวมหาวิหารผิดไปจากการวางไว้เดิมมาก

**อ้างอิง**

**ข้อมูลเพิ่มเติม **
 แผนผังมหาวิหาร- บาซิลิกา- นครรัฐวาติกัน- สถาปัตยกรรมฟื้นฟูศิลปวิทยา- สถาปัตยกรรมมหาวิหารในยุโรปตะวันตก

**สมุดภาพ**
ภาพ:Roma San Paolo fuori le mura BW 3.JPG|ทางเดินกลางภายในมหาวิหารเป็นทรงบาซิลิการายด้วยซุ้มโค้งสองด้านและมุขตะวันออกตกแต่งด้วยโมเสก
ภาพ:Roma San Paolo fuori le mura BW 4.JPG|โมเสกตกแต่งภายใต้มุขตะวันออก
ภาพ:Roma-sanpaoloforilemura01.jpg|ภายใน
ภาพ:Q10 s Paolo ciborio di Arnolfo 1000788.JPG|ซุ้มบริเวณคริสต์ศาสนพิธี
ภาพ:San Paolo fuori le mura (cloister) (2).jpg|ระเบียงฉันนบถ
หมวดหมู่:สิ่งก่อสร้างตั้งแต่ พ.ศ. 2366
หมวดหมู่:แหล่งมรดกโลกในประเทศอิตาลี
หมวดหมู่:มหาวิหารเอก
หมวดหมู่:สถาปัตยกรรมสมัยฟื้นฟูศิลปวิทยา
Vena comitans

หลอดเลือดดำชั้นลึกของรยางค์บน (Venae comites อยู่ทางด้านบนขวา)
Vena comitans (หรือรูปพหูพจน์ venae comitantes) เป็นคำภาษาละตินหมายถึง หลอดเลือดดำที่มักจะไหลเป็นคู่ และทั้งคู่มีทางเดินอยู่ด้านข้างของหลอดเลือดแดง หลอดเลือดดังกล่าวมักจะทอดตัวเป็นคู่ เราจึงมักใช้รูปพหูพจน์มากกว่า
Venae comitantes มักจะพบอยู่กับหลอดเลือดแดงขนาดเล็กบางเส้นโดยเฉพาะที่รยางค์ หลอดเลือดแดงขนาดใหญ่มักไม่มี venae comitantes ซึ่งมักจะมีหลอดเลือดดำเส้นเดียวที่มีขนาดใกล้เคียง ซึ่งไม่มีความเกี่ยวข้องกับหลอดเลือดแดง
ตัวอย่างของหลอดเลือดแดงและ venae comitantes ของมัน- หลอดเลือดแดงเรเดียล (radial artery) และ หลอดเลือดดำเรเดียล (radial veins)- หลอดเลือดแดงอัลนา ulnar artery และ หลอดเลือดดำอัลนา (ulnar veins)- หลอดเลือดแดงแขน (brachial artery) และ หลอดเลือดดำแขน (brachial veins)
ตัวอย่างของหลอดเลือดแดงที่ไม่มี venae comitantes แต่มีหลอดเลือดดำชื่อเดียวกัน- หลอดเลือดแดงรักแร้ (axillary artery) และ หลอดเลือดดำรักแร้ (axillary vein)- หลอดเลือดแดงใต้กระดูกไหปลาร้า (subclavian artery) และ หลอดเลือดดำใต้กระดูกไหปลาร้า (subclavian vein)

**แหล่งข้อมูลอื่น**
  Gray's-  Photo of Venae comitantes of the brachial artery date=2006-03-12 
หมวดหมู่:กายวิภาคศาสตร์ของมนุษย์
หลอดเลือดดำเรเดียล

ในทางกายวิภาคศาสตร์ หลอดเลือดดำเรเดียล (Radial veins) เป็น venae comitantes (หรือหลอดเลือดดำที่ทอดขนานไปกับหลอดเลือดแดง) ของหลอดเลือดแดงเรเดียล (radial artery) ที่วิ่งผ่านด้านหลังมือ และปลายแขนด้านนอก และมารวมกับหลอดเลือดดำอัลนา (ulnar veins) กลายเป็นหลอดเลือดดำแขน (brachial veins)
เส้นทางเดินของหลอดเลือดนี้เหมือนกับหลอดเลือดแดงเรเดียล (radial artery)

**คำอธิบายทางกายวิภาค**
ในส่วนปลายแขน (forearm) ประกอบไปด้วยหลอดเลือดดำเรเดียล 2 แบบ คือ หลอดเลือดดำเรเดียลแอกเซสซอรี (accessory radial vein) และหลอดเลือดดำเรเดียลชั้นผิว (superficial radial vein)

**อ้างอิง**

**แหล่งข้อมูลอื่น**
  article at GE's Medcyclopaedia date=2012-02-05 
รเเดียล
หมวดหมู่:กายวิภาคศาสตร์ของรยางค์บน
มหาวิหารซันตามาเรียมัจโจเร

มหาวิหารซันตามาเรียมัจโจเร (Basilica di Santa Maria Maggiore) ในภาษาอังกฤษมักเรียกว่า St. Mary Major ชื่ออื่น ๆ ที่เป็นที่รู้จักกันในภาษาอิตาลีคือ “Basilica di Santa Maria della Neve” (มหาวิหารแม่พระแห่งหิมะ) หรือ “Basilica Liberiana” (ภาษาอังกฤษ: Liberian Basilica) เป็นหนึ่งในสี่มหาวิหารเอกของคริสตจักรโรมันคาทอลิก ตั้งอยู่ภายในกรุงโรม ประเทศอิตาลี และถือเป็นหนึ่งในห้า “มหาวิหารอัครบิดร” (คือสี่มหาวิหารเอกรวมทั้งมหาวิหารนักบุญลอว์เรนซ์นอกกำแพง)
มหาวิหารซันตามาเรียมัจโจเรเป็นมหาวิหารที่เก่าแก่ที่สุดของโรม และเป็นที่ชุมนุมของคริสต์ศาสนิกชนยุคแรก เป็นสถานที่ฝังพระศพ สมเด็จพระสันตะปาปาฟรานซิส และเป็นมหาวิหารแห่งเดียวในโรมที่ยังคงลักษณะสถาปัตยกรรมที่สร้างไว้แต่ดั้งเดิมถึงแม้ว่าจะได้รับความเสียหายจากแผ่นดินไหวเมื่อ ค.ศ. 1348 และมีการบูรณะปฏิสังขรณ์หลายครั้งก็ตาม
หลังจากที่สำนักพระสันตะปาปาย้ายกลับมาจากสำนักชั่วคราวที่อาวีญง (Avignon) ในประเทศฝรั่งเศส มหาวิหารซันตามาเรียมัจโจเรก็ใช้เป็นที่พำนักชั่วคราวของพระสันตะปาปาเพราะที่เป็นที่พักทางการที่มหาวิหารนักบุญยอห์น ลาเตรันอยู่ในสภาพที่เสื่อมโทรมมาก ต่อมาที่พำนักถาวรก็ย้ายไปอยู่ที่วังวาติกันซึ่งปัจจุบันคือนครรัฐวาติกัน

**อ้างอิง**

**ข้อมูลเพิ่มเติม**
 แผนผังมหาวิหาร- มหาวิหารเอก- สถาปัตยกรรมสมัยฟื้นฟูศิลปวิทยา- สถาปัตยกรรมมหาวิหารในยุโรปตะวันตก

**แหล่งข้อมูลอื่น**
  มหาวิหารซันตามาเรียมัจโจเร (วาติกัน)-  EWTN ประวัติมหาวิหารซันตามาเรียมัจโจเร date=2016-03-04 -  12.498171&spn=0.004044, 0.007196&t=h&hl=en ภาพดาวเทียมมหาวิหารซันตามาเรียมัจโจเร-  A look at the restoration (การซ่อมแซม) date=2006-05-24 

**สมุดภาพ**
ไฟล์:Giovanni Paolo Pannini - The Piazza and Church of Santa Maria Maggiore.jpg|ภาพเขียนโดยโจวันนี เปาโล ปานีนี ค.ศ. 1744
ไฟล์:Santamariamaggiore14b2.jpg|ทางเดินกลางเรียงด้วยแนวเสาลักษณะบาซิลิกา
ไฟล์:Santa Maria Maggiore, cappella Paolina cupola.JPG|โดมเพาลินา
ไฟล์:Santamariamaggiore2b.jpg|แท่นบูชา
ไฟล์:Santamariamaggiore5b.jpg|ซุ้มบริเวณคริสต์ศาสนพิธีหลัก
ไฟล์:Romamariamaggiore10.JPG|คูหาสวดมนต์
ไฟล์:SantaMariaMaggiore fresco organ.jpg|จิตรกรรมฝาผนังเหนือออร์แกน
ไฟล์:Cosmatesque SM Maggiore n2.jpg|พื้นตกแต่งด้วยโมเสกแบบคอสมาติ
ไฟล์:Clement VIII SM Maggiore.jpg|อนุสรณ์ของสมเด็จพระสันตะปาปาเคลเมนต์ที่ 8
ไฟล์:Roma-Santa Maria Maggiore01.jpg|พระศพของสมเด็จพระสันตะปาปาปิอุสที่ 5
หมวดหมู่:สิ่งก่อสร้างในคริสต์ศตวรรษที่ 5
หมวดหมู่:มหาวิหารเอก
หมวดหมู่:คริสต์ศาสนสถานแบบบาโรก
หมวดหมู่:สถาปัตยกรรมบาโรกในโรม
แม่แบบ:Heart diagram 250px

ภาพ:Diagram of the human heart (cropped).svg|250px 
circle 316 480 70 right ventricle
circle 440 431 63 left ventricle
circle 601 436 47 aortic valve
circle 594 331 49 mitral valve
circle 361 285 50 left atrium
circle 206 318 49 right atrium
circle 307 111 70 aorta
rect 9 394 124 463 pulmonary valve
rect 13 467 131 533 tricuspid valve
rect 75 588 290 645 inferior vena cava
rect 109 9 242 63 superior vena cava
rect 477 103 620 170 pulmonary artery
rect 484 177 640 253 pulmonary vein
โอเค เบตง

โอเค เบตง (OK Baytong) เป็นภาพยนตร์ไทยที่ออกฉายในปี พ.ศ. 2546 กำกับโดยนนทรีย์ นิมิบุตร และอำนวยการสร้างโดยดวงกมล ลิ่มเจริญ เรื่องราวเกี่ยวกับชีวิตความเป็นอยู่ของชาวไทยพุทธ ที่ใช้ชีวิตอย่างสงบสุขอยู่ร่วมกับวัฒนธรรมชาวไทยมุสลิม ในอำเภอเบตง จังหวัดยะลา ท่ามกลางความรุนแรงที่เริ่มเกิดขึ้นพร้อมกับความไม่สงบในชายแดนภาคใต้ของประเทศไทย

**เรื่องย่อ**
ธรรม (ภูวฤทธิ์) อยู่บวชอยู่ที่วัดป่า และศึกษาพระธรรมมาตั้งแต่อายุ 5 ขวบ หลังจากพ่อแม่เสียชีวิต วันหนึ่ง จันทร์ พี่สาวเพียงคนเดียวของธรรม เสียชีวิตอย่างกะทันหันเนื่องจากเหตุการณ์ระเบิดที่สถานีรถไฟ ธรรมต้องลาสิกขาบทออกมาเพื่อดูแล มารีอา (ด.ญ.สรัญญ่า) ลูกกำพร้าของพี่สาวที่เกิดจาก กาเซ็ม สามีชาวมุสลิม เขาต้องพบกับความยากลำบากในการปรับตัว จากเดิมที่ใช้ชีวิตทางธรรมอย่างเรียบง่ายเพื่อศึกษาพระพุทธศาสนา กลับต้องมาใช้ชีวิตทางโลก อยู่ท่ามกลางความแปลกใหม่ มีสิ่งยั่วยวนมากมาย โดยได้รับความช่วยเหลือจาก หลิน (จีรนันท์) หญิงสาวที่อาศัยอยู่ตรงข้ามร้านเสริมสวยของจันทร์ และ เฟิร์น (สรวงสุดา) นักร้องสาวคาเฟ่ เพื่อนสนิทของจันทร์
ธรรมต้องพบความสับสนครั้งใหญ่ในชีวิต เมื่อพบว่าตัวเองมีความรู้สึกดี ๆ กับ หลิน แต่แท้ที่จริงเธอเป็นคนรักของ ฟารุก (อรรถพร) มุสลิมหัวก้าวหน้า หนึ่งในผู้นำขบวนการแบ่งแยกดินแดน ซึ่งถูกทางการไทยกล่าวหาว่าเป็นผู้อยู่เบื้องหลังการระเบิดที่ทำให้พี่สาวของธรรมเสียชีวิต หลินตัดสินใจเปลี่ยนไปนับถือศาสนาอิสลาม เพื่ออยู่เคียงข้างชายที่เธอรัก ขณะเดียวกันธรรมก็ต้องแยกจากมารีอา เมื่อกาเซ็ม พ่อแท้ ๆ รับเธอไปอยู่ด้วยที่ประเทศมาเลเซีย
ด้วยความผิดหวังในความรัก ธรรมต้องตกอยู่ภายใต้อำนาจของอบายมุข แต่ที่สุดแล้วเขาก็ได้เรียนรู้ที่จะปรับตัว มีชีวิตอยู่อย่างมีสติ และดำเนินชีวิตต่อไปข้างหน้า

**เพลงประกอบภาพยนตร์**
 เพลง มาทำไม ขับร้องโดย ธงไชย แมคอินไตย์ และจินตหรา พูนลาภ- เพลง กราบเท้าย่าโม ขับร้องโดย สุนารี ราชสีมา- เพลง I Love You โดย ชาติชาย พงษ์ประภาพันธ์- เพลง โอเคอินเดีย โดย ชาติชาย พงษ์ประภาพันธ์ ขับร้องโดย Spices of India- เพลง โดเรมี ขับร้องโดย พรชิตา ณ สงขลา- เพลง เบตง คาเฟ่ โดย คงเดช จาตุรันต์รัศมี/ชาติชาย พงษ์ประภาพันธ์ ขับร้องโดย เนตรนภา หาญโรจนวุฒิ- เพลง จงเป็นสุขเป็นสุขเถิด ขับร้องโดย จีรนันท์ มะโนแจ่ม

**เกี่ยวกับภาพยนตร์**
 ภาพยนตร์ถ่ายทำที่อำเภอเบตง จังหวัดยะลา และจังหวัดสระบุรี- ฉากระเบิดที่สถานีรถไฟ เกิดขึ้นภายหลังเหตุการณ์ระเบิดสถานีรถไฟชุมทางหาดใหญ่ เมื่อเดือนเมษายน พ.ศ. 2544- ภาพยนตร์เรื่องนี้ไม่มีโอกาสได้ฉายในโรงภาพยนตร์ที่อำเภอเบตง ซึ่งเป็นสถานที่ถ่ายทำ เพราะที่นั่นไม่มีโรงภาพยนตร์ โรงภาพยนตร์เพียงโรงเดียวที่นั่นปิดตัวไปตั้งแต่ พ.ศ. 2539 

**อ้างอิง**

**แหล่งข้อมูลอื่น**
 title=OK Baytong-  โอเค เบตง จากเว็บ CINEMASIA date=2006-05-18 -  โอเค เบตง จาก พันทิป- title=โอเคเบตง (2003)
หมวดหมู่:ภาพยนตร์ไทย
หมวดหมู่:ภาพยนตร์ชีวิต
หมวดหมู่:ภาพยนตร์โดยสหมงคลฟิล์ม
หมวดหมู่:ภาพยนตร์ไทยที่ออกฉายในปี พ.ศ. 2546
หมวดหมู่:ภาพยนตร์ที่กำกับโดย นนทรีย์ นิมิบุตร
หมวดหมู่:อำเภอเบตง
หมวดหมู่:ภาพยนตร์ที่ถ่ายทำในจังหวัดยะลา
หมวดหมู่:ภาพยนตร์ที่ถ่ายทำในจังหวัดสระบุรี
ไป่ตู้ไป่เคอ

ไป่ตู้ไป่เคอ (zh|c=百度百科|p=Bǎidù Bǎikē|l=สารานุกรมไป่ตู้ มีอีกชื่อว่า ไป่ตู้วิกิ) เป็นสารานุกรมออนไลน์ที่ร่วมกันเขียนในภาษาจีน จัดทำโดยไป่ตู้ มีการเปิดตัวรุ่นเบต้าในวันที่ 20 เมษายน ค.ศ. 2006 และเปิดตัวรุ่นทางการที่ผ่านการแก้ไขจากกลุ่มผู้ใช้ที่ลงทะเบียนในวันที่ 21 เมษายน ค.ศ. 2008 post=, สารานุกรมนี้มีบทความ 25.54 ล้านบทความ และผู้แก้ไขมากกว่า 7.5 ล้านคน ทำให้เป็นสารานุกรมออนไลน์ภาษาจีนที่มีจำนวนรายการมากที่สุดในโลก 
ไป่ตู้ไป่เคอถูกวิจารณ์ในด้านการเซ็นเซอร์, การละเมิดลิขสิทธิ์, การแสวงหากำไร และการเพิ่มข้อมูลที่ไม่มีแหล่งที่มา

**ประวัติ**
ในเดือนเมษายน ค.ศ. 2006 โรบิน หลี่ได้ก่อตั้งไป่ตู้ไป่เคอขึ้นหลังการตัดสินใจเซนเซอร์วิกิพีเดียของรัฐบาลจีนใน ค.ศ. 2005
รุ่นเบต้าของไป่ตู้ไป่เคอได้รับการเปิดตัวในวันที่ 20 เมษายน ค.ศ. 2006 หลังจากนั้น 20 วัน ไป่ตู้ไป่เคอมีผู้ใช้ลงทะเบียนมากกว่า 300,000 คนและมีบทความมากกว่า 100,000 บทความ แซงหน้าจำนวนบทความในวิกิพีเดียภาษาจีน post=, ไป่ตู้ไป่เคอมีบทความมากกว่า 16 ล้านบทความและมีผู้แก้ไขมากกว่า 6.9 ล้านคน
William Chang จากไป่ตู้ ได้กล่าวไว้ในงาน WWW2008 ซึ่งเป็นงานสัมมนาของเวิลด์ไวด์เว็บคอนซอร์เทียมว่า "ไม่มีเหตุผลใดที่จีนจะใช้วิกิพีเดีย ... เป็นเรื่องปกติที่จีนจะผลิตสินค้าขึ้นเอง" เมื่อค้นหาในเว็บไซต์ไป่ตู้ ถ้ามีบทความในไป่ตู้ไป่เคอ ก็จะแสดงผลการค้นหาเป็นผลการค้นหาแรกหรือหนึ่งในช่องแรก

**ดูเพิ่ม**
 ไป่ตู้

**อ้างอิง**

**แหล่งข้อมูลอื่น**
  zh
หมวดหมู่:สารานุกรมออนไลน์ภาษาจีน
หมวดหมู่:ชุมชนวิกิ
หมวดหมู่:เว็บไซต์ภาษาจีน
หมวดหมู่:ไป่ตู้
เซนต์พอล (รัฐมินนิโซตา)

เซนต์พอล (Saint Paul) เป็นเมืองหลวงของรัฐมินนิโซตา มีพื้นที่ 145.5 ตารางกิโลเมตร ประชากร 287,151 คน (พ.ศ. 2543) ทำให้เป็นเมืองที่มีประชากรมากเป็นอันดับสองของรัฐมินนิโซตา แต่หากรวมเมืองมินนิอาโพลิสเข้าไปด้วยจะทำให้กลายเป็นเขตเมืองที่ใหญ่เป็นอันดับที่ 13 ของสหรัฐอเมริกา โดบมีประชากรทั้งสิ้น 3.5 ล้านคน

**อ้างอิง**
หมวดหมู่:เมืองหลวงของรัฐในสหรัฐ
หมวดหมู่:เมืองในรัฐมินนิโซตา
วันสากลรำลึกฮอโลคอสต์

วันสากลรำลึกฮอโลคอสต์ (International Holocaust Remembrance Day) ตรงกับวันที่ 27 มกราคม ของทุกปี เป็นวันสำคัญที่ได้รับการรับรองจากสมัชชาใหญ่แห่งสหประชาชาติ เมื่อวันที่ 1 พฤศจิกายน พ.ศ. 2548 เพื่อเป็นการรำลึกถึงฮอโลคอสต์ในช่วงสงครามโลกครั้งที่สอง
หมวดหมู่:วันสหประชาชาติ
หมวดหมู่:วันสำคัญ
หมวดหมู่:วันรำลึก
หมวดหมู่:วันสำคัญในเดือนมกราคม
ชนันภรณ์ รสจันทน์

ชนันภรณ์ รสจันทน์ น้อด(เกิดวันที่ 8 มีนาคม พ.ศ. 2525) เป็นนางงามผู้ชนะเลิศมิสไทยแลนด์ยูนิเวิร์ส 2548 ผู้เข้าแข่งขันนางงามจักรวาล 2005 ซึ่งคว้ารางวัลชุดประจำชาติยอดเยี่ยมในปีนั้น ปัจจุบันเป็นนักบินที่หนึ่งของสายการบินไทยแอร์เอเชียเอ็กซ์

** ประวัติ**
การศึกษา จบชั้นประถมศึกษาจากโรงเรียนฉัตรวิทยา,จบชั้นมัธยมศึกษาตอนต้นจากโรงเรียนนานาชาติร่วมฤดี และมัธยมศึกษาตอนปลายจาก Francis Lewis Le High School จาก นิวยอร์ก ประเทศสหรัฐอเมริกา, คณะวิศวกรรมไฟฟ้า สถาบันเทคโนโลยีนานาชาติสิรินธร มหาวิทยาลัยธรรมศาสตร์  

**ความสามารถ**
น้อดเป็นคนที่มีความสามารถสูงในหลายๆด้านทั้งด้านภาษา เพราะเธอสามารถพูดได้ถึง 4 ภาษาคือ ไทย อังกฤษ เยอรมัน และอิตาเลียน นอกจากนั้นเธอยังเคยเป็นตัวแทนเยาวชนทีมชาติไทยเข้าร่วมการแข่งขันกอล์ฟ ในรายการจูเนียร์ เวิลด์ แชมเปี้ยนชิพ ที่ซานดิเอโก ปี 2534 - 2538 อีกด้วย

**นางงามจักรวาล**
ในปี 2548 ประเทศไทยได้นับสิทธิ์ในการเป็นเจ้าภาพการจัดประกวดนางงามจักรวาล 2005 ในปีนั้นเองน็อดก็สามารถคว้ารางวัลชุดประจำชาติยอดเยี่ยมในปีนั้นมาครองได้สำเร็จหลังจากที่ไทยเราไม่สามารถคว้าตำแหน่งใดๆเลยนับตั้งแต่ อรอนงค์ ปัญญาวงศ์ ได้ตำแหน่งรองอันดับ 2 ชุดประจำชาติยอดเยี่ยมจากเวทีนางงามจักรวาล 1992

**อ้างอิง**
หมวดหมู่:ผู้ชนะการประกวดมิสยูนิเวิร์สไทยแลนด์
หมวดหมู่:บุคคลจากโรงเรียนนานาชาติร่วมฤดี
หมวดหมู่:บุคคลจากสถาบันเทคโนโลยีนานาชาติสิรินธร มหาวิทยาลัยธรรมศาสตร์
หมวดหมู่:นางงามไทย
มิสไทยแลนด์ยูนิเวิร์ส 2550

มิสไทยแลนด์ยูนิเวิร์ส 2550 การประกวดมิสไทยแลนด์ยูนิเวิร์สประจำปี พ.ศ. 2550 โดยทำการเก็บตัวเพื่อร่วมทำกิจกรรมระหว่างการประกวด ที่ จังหวัดตรัง เมื่อวันที่ 15-21 มีนาคม และประกวด ณ ห้องบางกอกคอนเวนชั่นเซ็นเตอร์ ศูนย์การค้าเซ็นทรัล พลาซ่า กรุงเทพฯ โดยผู้ได้รับตำแหน่งจะได้เป็นตัวแทนสาวไทย เดินทางไปประกวดมิสยูนิเวิร์สปี 2007 ที่ประเทศเม็กซิโก โดยมี ซูเลย์กา รีเบรา เมนโดซา นางงามจักรวาล 2549 เป็นผู้มอบมงกุฏให้กับ ฟ้ารุ่ง ยุติธรรม

**ผลการประกวด**

**ตำแหน่งต่างๆ**

**ผู้เข้าประกวด**
(1)ณัฐธยาน์ สุวรรณโรจน์ (กรุงเทพ)
*(2)ทัดดาว ดวงจันทร์โชติ (มหาสารคาม)
*(3)ปิ่นอนงค์ โพธิ์สุภาพ (กรุงเทพ)
*(4)พัทธ์ธีรา ศรลัมพ์ (กรุงเทพ)
*(5)ยุวเรศ เรืองศรี (เชียงใหม่)
*(6)สาวรวีวรรณ สาสังข์ (กรุงเทพ)
*(7)วิญญู กู่กิจวัฒนา (กรุงเทพ) 
*(8)กชพรรณ เปาลีนาฮูซู (เชียงใหม่)
*(9)สุภาวดี ศุภอรรธยา (จันทบุรี)
*(10)จิราภรณ์ สิงห์เอี่ยม (กรุงเทพ)
*(11)กาญจนสุภา เอกเกษมสุข (ราชบุรี)
*(12)เนตรนภา ประสงค์แสนสุข (ตรัง)
*(13)ปริศนา อุดมศิลป์ (ระนอง)
*(14)เพ็ญรำไพ หวังถาวรยานนท์ (กรุงเทพ)
*(15)ชัชฎา คนันพรานนท์ (กรุงเทพ)
*(16)เขมภัทร พุทธพฤกษ์ (นครศรีธรรมราช)
*(17)ปาณิศา ศุจิธรรม (กรุงเทพ)
*(18)ฟ้ารุ่ง ยุติธรรม (ปทุมธานี)
*(19)วศินี รื่นรมย์ (ระยอง)
*(20)พจนรัตน์ สุรเกียรติ  (กรุงเทพ)
*(21)ธัญรัตน์ สิทธิผล (สระแก้ว)
*(22)ศิรินดา อันเดอร์วิช (ลำพูน)
*(23)ขนิษฐา ทุนคุ้มทอง (สมุทรสาคร)
*(24)นันทวรรณ ธรรมรักษ์ (กรุงเทพ)
*(25)ปุณยนุช นรวรคุณ (กรุงเทพ)
*(26)ณัฐญาณี รัตนไพฑูรย์ (สุราษฎร์ธานี)
*(27)กมลทิพย์ สุขประเสริฐ (นครราชสีมา)
*(28)อาภารัตย์ ศรีวงษ์คล (กรุงเทพ)
*(29)เปรมมิกา โสทรเกรียงไกร (นครราชสีมา)
*(30)สุธีรา ภู่มะลิ (อ่างทอง)
*(31)วานิดา วาเลนทีน (ชลบุรี)
*(32)จณิสตา ชูช่วยสุวรรณ (กรุงเทพ)
*(33)เบญจาภา แดงอินทวัฒน์ (กรุงเทพ)
*(34)กิ่งกาญจน์ สุรังค์สุริยกุล (กาญจนบุรี)
*(35)สุพิชา พินิจ (กรุงเทพ)
*(36)วัชรวรรณ สุนทรินทุ (นนทบุรี)
*(37)บุญรักษา จันทร์วิภาต (ราชบุรี)
*(38)พัชรดา มุสิกะโปดก (กรุงเทพ)
*(39)เกศินี แสงบุญ (เชียงใหม่)
*(40)อรอรุณ ศรีพระราม (กรุงเทพ)
*(41)ศรุดา สุทธิเจริญ (เชียงใหม่)
*(42)บัวชมพู วารี (กรุงเทพ)
*(43)ณัฏฐนิช โตวัน (อุดรธานี)
*(44)สุดารัตน์ โสมาศรี (ชลบุรี)
ผู้เข้าประกวดที่ ถอนตัวจากการประกวด 3คน ได้แก่
*(16)เขมภัทร พุทธพฤกษ์ (นครศรีธรรมราช)
*(17)ปาณิศา ศุจิธรรม (กรุงเทพ)
*(44)สุดารัตน์ โสมาศรี (ชลบุรี)
ผู้เข้าประกวดที่ได้เข้ามาแทน 3คน ได้แก่
*(16)อรนันท์ แสงทอง (ชัยภูมิ)
*(17)สุภาพร อุปมา (นครราชสีมา)
*(44)ณฤทัย หุตาคม (กรุงเทพ)

**แหล่งข้อมูลอื่น**
  มิสไทยแลนด์ยูนิเวิร์ส ปี 2550 date=2011-04-14 
หมวดหมู่:มิสยูนิเวิร์สไทยแลนด์
หมวดหมู่:ประเทศไทยในปี พ.ศ. 2550
หมวดหมู่:ผู้ใช้สนใจเดอะลอร์ดออฟเดอะริงส์

ผู้ใช้ที่สนใจ เดอะลอร์ดออฟเดอะริงส์ และงานเขียนอื่นของ เจ. อาร์. อาร์. โทลคีน
เดอะลอร์ดออฟเดอะริงส์
หอดูดาวลิก

อาคารหอดูดาวหลักและโดมทางใต้ (ใหญ่) อันเป็นที่ตั้งของกล้องโทรทรรศน์เจมส์ ลิกขนาด 36 นิ้ว
หอดูดาวลิก (Lick Observatory) เป็นหอดูดาวทางดาราศาสตร์ มีมหาวิทยาลัยแคลิฟอร์เนียเป็นเจ้าของและผู้ดำเนินการ ตั้งอยู่บนยอดภูเขาแฮมิลตัน ในทิวเขาดีอาโบล ทางตะวันออกของแซนโฮเซ รัฐแคลิฟอร์เนีย สหรัฐอเมริกา หอดูดาวดังกล่าวจัดการโดยมหาวิทยาลัยแคลิฟอร์เนีย ซานตาครุซ ที่ซึ่งมีเจ้าหน้าที่ทางวิทยาศาสตร์เข้าไปประจำตั้งแต่กลางคริสต์ทศวรรษ 1960

**ประวัติช่วงต้น**
หอดูดาวลิกเป็นหอดูดาวติดตั้งบนยอดเขาถาวรแห่งแรกของโลก 
ตัวหอดูดาว ซึ่งมีโครงสร้างแบบฟื้นฟูคลาสสิก ก่อสร้างขึ้นระหว่าง ค.ศ. 1876 และ 1887 จากทรัพย์ของเจมส์ ลิก ใน ค.ศ. 1887 ร่างของลิกถูกฝังอยู่ใต้จุดซึ่งจะเป็นที่ตั้งของกล้องโทรทรรศน์ในกาลอนาคต โดยมีแผ่นจารึกทองเหลืองสลักว่า "ที่นี่ฝังร่างของเจมส์ ลิก"
มีการสร้างถนนไปยังจุดก่อสร้างก่อนเริ่มการก่อสร้าง วัสดุก่อสร้างทั้งหมดจำต้องนำมาสู่พื้นที่ด้วยรถเทียมม้าและล่อ ซึ่งไม่สามารถขึ้นถนนลาดชันได้ เพื่อรักษาความชันไม่ให้เกิน 6.5% ถนนจึงต้องคดเคี้ยวอย่างมาก ซึ่งถนนสมัยใหม่ (SR 130) ยังสร้างตามเส้นทางเดิม มีความเชื่อว่าถนนนี้มี 365 โค้งพอดี (ซึ่งคาดว่าถูกต้องโดยประมาณ แม้ความไม่แน่ชัดว่าตรงจุดใดควรนับเป็นโค้งทำให้ไม่สามารถพิสูจน์ได้แน่ชัด) ถนนนี้ปิดเมื่อมีหิมะตกที่หอดูดาวลิก  
กล้องโทรทรรศน์หักเหแสง 36 นิ้ว (91.44 เซนติเมตร) บนภูเขาแฮมิลตันเป็นกล้องโทรทรรศน์หักเหแสงที่ใหญ่ที่สุดของโลกระหว่างวันแรกเมื่อวันที่ 3 มกราคม ค.ศ. 1888 จนกระทั่งการก่อสร้างหอดูดาวเยอร์คิส์ใน ค.ศ. 1897 Warner & Swasey ออกแบบและสร้างกล้องโทรทรรศน์ดังกล่าว โดยมี Alvan Clark & Sons เป็นผู้ทำเลนส์ 36 นิ้ว ในเดือนพฤษภาคม ค.ศ. 1888 หอดูดาวดังกล่าวได้ถูกมอบให้สภามหาวิทยาลัยแคลิฟอร์เนีย เอ็ดเวิร์ด ซินเกิลตัน โฮลเดนเป็นผู้อำนวยการคนแรก ที่ตั้งของมันทำให้ประสิทธิภาพการดูดาวยอดเยี่ยมเพราะไม่มีแสงและมลพิษรบกวน ยิ่งไปกว่านั้น อากาศในเวลากลางคืนบนยอดภูเขาแฮมิลตันสงบมาก และยอดเขานั้นโดยปกติอยู่เหนือเมฆปกคลุมระดับต่ำ ซึ่งมักพบบ่อยในพื้นที่แซนโฮเซ เมื่อเมฆระดับต่ำปกคลุมข้างใต้ยอดเขา มลพิษทางแสงจึงถูกลดลงไปจนแทบไม่เหลือด้วย

**อ้างอิง**

**แหล่งข้อมูลอื่น**
  Lick Observatory
หมวดหมู่:หอดูดาวในสหรัฐ
หมวดหมู่:สิ่งก่อสร้างในรัฐแคลิฟอร์เนีย
ละครโทรทัศน์

ละครโทรทัศน์ คือรายการทางโทรทัศน์ที่มีบทละครและเรื่องราว ไม่รวมถึงรายการจำพวก กีฬา ข่าว เรียลลิตี้โชว์ เกมโชว์ สแตนอัพคอเมดี้ และวาไรตี้โชว์ โดยละครโทรทัศน์โดยมากจะมีหลายตอน เน้นความบันเทิงเป็นหลัก เพื่อการรับชมภายในเคหสถาน
นักแสดงที่แสดงในละครโทรทัศน์จะใช้หลายมุมกล้อง บางครั้งนักแสดงจะไม่ทราบว่าเมื่อไรกล้องจะจับภาพ ทางด้านบทละครโทรทัศน์ ต้องมีความละเอียดทุกขั้นตอนกว่าละครเวที เพราะบทโทรทัศน์เป็นตัวกำหนดมุมกล้อง กำหนดฉาก การแต่งกายของผู้แสดง ดนตรี เสียงประกอบ และบางเรื่องยังมีคอมพิวเตอร์กราฟิกเข้ามาเพื่อความสมจริงอีกด้วย

**ดูเพิ่ม**
 ละครโทรทัศน์ไทย- รายชื่อละครโทรทัศน์ที่ทำเงินสูงสุด

**อ้างอิง**
  เวลาสะอาดของทีวี (Clean TV) จากไพร์มไทม์-เวลาเงินเวลาทอง สู่เวลาคุณภาพ (กวนน้ำให้ใส)fix-attempted=yes -  การละคร date=2008-01-13 -  รวมข้อมูลละครไทย

หมวดหมู่:ศิลปะ